《送王汝璧同知自河南督运大同》
明代·程敏政

壮哉骑马出居庸，转饷归来倏过冬。敌境尚闻传夜柝，汉屯谁复事春农。

发随驿路年华改，酒入旗亭别意浓。莱色更深伊洛地，使君何以慰喁喁。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。